กระทรวงแรงงาน ส่งมอบผลิตภัณฑ์อาหารอบแห้ง แก่ผู้ว่าฯ อยุธยา ส่งต่อให้บุคลากรทางการแพทย์เป็นกำลังใจสู้โควิด-19
นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน พร้อมด้วยนางเธียรรัตน์ นะวะมะวัฒน์ คณะที่ปรึกษารัฐมนตรีว่าการกระทรวงแรงงาน ลงพื้นที่จังหวัดพระนครศรีอยุธยา เพื่อมอบสิ่งของซึ่งเป็นข้าวผัดอบกรอบผสมผักและผลไม้อบแห้ง ตรา ว่าง ว่าง ผลิตภัณฑ์ของบริษัท ไบ่ ลี่ เอ็นเตอร์ไพร์ส จำกัด โดยมีนายภานุ แย้มศรี ผู้ว่าราชการจังหวัดพระนครศรีอยุธยา และนายแพทย์พีระ อารีรัตน์ นายแพทย์สาธารณสุขจังหวัดพระนครศรีอยุธยา เป็นผู้รับมอบ เพื่อให้จังหวัดนำไปส่งมอบให้แก่บุคลากรทางการแพทย์เป็นขวัญและกำลังใจที่เสียสละ ทุ่มเท ต่อสู้กับการแพร่ระบาดของโควิด-19 ดำเนินการตรวจคัดกรอง ตลอดจนให้กำลังใจแก่เจ้าหน้าที่ด่านหน้าที่ดูแลรักษาผู้ป่วยโควิด-19 ในโรงพยาบาลสนาม Hospital และโรงพยาบาลต่างๆ ในพื้นที่อีกด้วย